ᱠᱟᱨᱛᱤᱠᱟ ᱱᱟᱭᱟᱨ

ᱠᱟᱨᱛᱤᱠᱟ ᱱᱟᱭᱟᱨ (ᱡᱟᱱᱟᱢ 27 ᱡᱩᱱ 1992)  ᱢᱤᱫ ᱢᱟᱨᱮᱱ ᱵᱷᱟᱨᱚᱛᱤᱭᱚ ᱯᱟᱴᱷᱚᱠᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱮᱛᱚᱦᱚᱵ ᱞᱮᱠᱟᱛᱮ ᱥᱟᱱᱟᱢ ᱯᱟᱹᱨᱥᱤ ᱛᱮ ᱪᱚᱞᱚᱛ ᱪᱤᱛᱟᱹᱨ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤ ᱫᱚ ᱱᱟᱜᱟ ᱪᱚᱛᱱᱟᱭᱟ ᱵᱤᱨᱩᱫᱨᱮ 2009 ᱥᱟᱹᱦᱤᱛ ᱨᱮ ᱛᱮᱞᱮᱜᱩ ᱪᱚᱞᱚᱛ ᱪᱤᱛᱟᱹᱨ ᱡᱳᱥ ᱥᱚᱫᱚᱨ ᱞᱮᱱᱟᱭ ᱾ ᱡᱤᱵᱷᱟ ᱯᱤᱭᱟ ᱵᱟᱡᱯᱟᱭ ᱟᱜ ᱮᱴᱟᱜ ᱨᱮ ᱟᱭᱟᱜ ᱫᱚᱥᱟᱨ ᱟᱨ ᱟᱭᱟᱜ ᱯᱳᱭᱞᱳ ᱥᱤᱜᱤᱞ ᱛᱟᱢᱤᱞ ᱪᱤᱛᱟᱹᱨ ᱠᱳ ᱯᱟᱴᱷ ᱠᱟᱛᱮ ᱩᱱᱤ ᱫᱚ ᱧᱩᱛᱩᱢᱟᱱ ᱮ ᱦᱟᱢᱮᱴ ᱞᱮᱫᱟ ᱾ ᱢᱟᱞᱚᱭᱟᱞᱚᱢ ᱪᱚᱞᱚᱛ ᱪᱤᱛᱟᱹᱨ 'ᱯᱨᱳᱯᱨᱟᱭᱴᱟᱨᱥ ᱠᱚᱢᱢᱟᱛᱷ ᱮᱱᱰ ᱠᱟᱢᱢᱟᱛᱷ' ᱨᱮ ᱫᱟᱞᱤᱯ ᱩᱞᱴᱟᱹᱨᱮ ᱟᱨᱦᱚᱸ ᱥᱤᱜᱤᱞᱮ ᱧᱟᱢ ᱞᱮᱫᱟ ᱾

 ᱮᱛᱚᱦᱚᱵ ᱟᱨ ᱱᱤᱡᱮᱨ ᱡᱤᱭᱚᱱ 
ᱢᱟᱨᱮᱱ ᱵᱷᱟᱨᱚᱛᱤᱭᱚ ᱯᱟᱴᱷᱚᱠᱤᱭᱟᱹ ᱨᱟᱫᱷᱟᱣᱟᱜ ᱚᱲᱟᱜ ᱨᱮ ᱠᱟᱨᱛᱤᱠᱟ ᱫᱚᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱨᱮᱱ ᱵᱟᱨᱭᱟ ᱵᱚᱭᱦᱟ ᱢᱮᱱᱟᱜ ᱠᱚᱣᱟ ᱛᱩᱞᱥᱤ ᱱᱟᱭᱟᱨ, ᱡᱟᱦᱟᱸᱭ ᱫᱚ ᱫᱚᱠᱷᱤᱱ ᱵᱷᱟᱨᱚᱛ ᱨᱮᱱ ᱯᱟᱴᱷᱚᱠᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤ ᱢᱩᱢᱵᱟᱭ ᱨᱮᱭᱟᱜ ᱯᱩᱫᱟᱨ ᱤᱱᱴᱟᱨᱱᱮᱥᱱᱮᱞ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫᱮ ᱦᱟᱛᱟᱣ ᱞᱮᱫᱟ  ᱟᱨ ᱞᱚᱱᱰᱚᱱ ᱥᱩᱠᱚᱞ ᱚᱯᱷ ᱮᱠᱟᱣᱩᱱᱴᱤᱠᱥ ᱥᱮᱞᱮᱫ ᱠᱚᱞᱮᱡᱽ ᱠᱷᱚᱱ ᱵᱮᱯᱟᱨ ᱨᱮ ᱢᱤᱫᱴᱟᱝ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫᱟ ᱾

ᱱᱟᱭᱟᱨ ᱱᱚᱵᱷᱮᱢᱵᱚᱨ 2023 ᱨᱮ ᱠᱮᱨᱟᱞᱟ ᱨᱮᱭᱟᱜ ᱛᱩᱨᱩᱵᱚᱱᱚᱛᱚᱯᱩᱨᱚᱢ ᱨᱮᱭᱟᱜ ᱚᱫᱟᱭ ᱥᱟᱢᱩᱫᱨᱟ ᱞᱤᱭᱟᱨ ᱵᱤᱪ ᱦᱳᱴᱮᱞ ᱨᱮ ᱨᱩᱴᱤᱛ ᱢᱮᱱᱚᱱ ᱮ ᱵᱟᱯᱞᱟ ᱞᱮᱫᱮᱭᱟ ᱾

 ᱠᱟᱹᱢᱤᱡᱤᱭᱚᱱ 
ᱩᱱᱤ ᱫᱚ 17 ᱥᱮᱨᱢᱟ ᱩᱢᱮᱨ ᱨᱮ ᱱᱟᱜᱟ ᱪᱚᱛᱱᱟᱭᱟ ᱮᱴᱟᱜ ᱥᱮᱫ 2009 ᱥᱟᱹᱦᱤᱛ ᱨᱮ ᱛᱮᱞᱮᱜᱩ ᱪᱚᱞᱚᱛᱪᱤᱛᱟᱹᱨ ᱡᱳᱥ ᱯᱟᱴᱷ ᱨᱮᱭ ᱥᱚᱫᱚᱨ ᱞᱮᱱᱟ ᱾ ᱡᱩᱫᱤᱦᱚᱸ ᱪᱤᱛᱟᱹᱨ ᱫᱚ ᱢᱮᱥᱟᱼᱵᱟᱹᱲᱤᱡ ᱠᱟᱛᱷᱟ ᱠᱚ ᱧᱟᱢ ᱞᱮᱫᱟ, ᱢᱮᱱᱠᱷᱟᱱ ᱠᱚᱞᱮᱡᱽ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱟᱡ ᱨᱮᱱ ᱮᱛᱚᱦᱚᱵ ᱵᱤᱨᱫᱟᱹᱜᱟᱲ ᱨᱮᱱ ᱢᱤᱫ ᱦᱚᱲ ᱥᱮᱪᱮᱫᱤᱭᱟᱹ ᱵᱤᱫᱤᱭᱟ ᱪᱩᱨᱤᱛ ᱨᱮ ᱯᱟᱴᱷ ᱫᱚ ᱟᱹᱰᱤ ᱱᱟᱯᱟᱭ ᱠᱚ ᱧᱟᱢ ᱞᱮᱫᱟ ᱾ ᱟᱭᱟᱜ ᱠᱳ ᱪᱚᱞᱚᱛ ᱪᱤᱛᱟᱹᱨ ᱫᱚ ᱛᱟᱦᱮᱸ ᱠᱟᱱᱟ ᱛᱟᱢᱤᱞ ᱯᱟᱹᱨᱥᱤ ᱨᱮᱭᱟᱜ ᱠᱳ, ᱡᱟᱦᱟᱸ ᱫᱚ ᱠᱮᱵᱷᱤ ᱟᱱᱚᱱᱫᱚ ᱮ ᱪᱟᱪᱟᱞᱟᱣ ᱞᱮᱫᱟ, ᱡᱟᱸᱦᱟ ᱨᱮ ᱡᱤᱵᱷᱟ ᱯᱤᱭᱟ ᱵᱟᱡᱯᱟᱭ ᱢᱩᱲᱩᱫ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ, ᱡᱟᱦᱟᱸ ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱟᱹᱰᱤ ᱱᱟᱯᱟᱭ ᱥᱤᱜᱤᱞᱮ ᱧᱟᱢ ᱞᱮᱫᱟ ᱾ ᱪᱤᱛᱟᱹᱨ ᱫᱚ ᱨᱟᱡᱽᱟᱹᱨᱤ ᱛᱚᱛᱩᱨᱟᱱ ᱨᱮᱭᱟᱜ ᱠᱟᱹᱨᱤ ᱨᱮ ᱫᱷᱚᱨᱚᱢ ᱨᱮᱭᱟᱜ ᱢᱟᱹᱱᱮ ᱧᱟᱢ ᱞᱮᱫᱟ ᱾ ᱨᱟᱡᱟᱹᱨᱤᱤᱭᱟᱹ ᱠᱚᱣᱟᱜ ᱵᱟᱝ ᱠᱚ ᱥᱚᱫᱚᱨ ᱠᱟᱛᱮ ᱢᱤᱫ ᱛᱚᱛᱩᱛᱟᱱ ᱰᱚᱜᱚᱨᱤᱭᱟᱹ ᱨᱮᱱᱩᱠᱟ ᱱᱟᱨᱟᱭᱚᱱ ᱟᱜ ᱪᱩᱨᱤᱛ ᱨᱮ ᱩᱱᱤᱭᱟᱜ ᱯᱟᱴᱷ ᱟᱹᱰᱤ ᱥᱟᱨᱦᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱞᱮᱱᱤᱱ ᱨᱟᱡᱮᱱᱫᱨᱚᱱᱟᱜ ᱪᱟᱪᱟᱞᱟᱣ ᱢᱟᱞᱚᱭᱟᱞᱚᱢ ᱪᱚᱞᱚᱛᱪᱤᱛᱟᱹᱨ ᱢᱮᱠᱚᱨᱟᱢᱟᱱᱡᱩ ᱨᱮᱭ ᱯᱟᱴᱷ ᱞᱮᱫᱟ, ᱡᱟᱸᱦᱟ ᱨᱮ ᱩᱱᱤ ᱫᱚ ᱥᱚᱨᱮᱥ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣᱤᱡ ᱟᱨ ᱥᱟᱯᱲᱟᱣᱤᱡ ᱥᱚᱱᱛᱳᱥ ᱥᱤᱵᱚᱱ ᱥᱟᱶᱛᱮ ᱯᱟᱴᱷ ᱞᱮᱫᱟᱭ ᱾   ᱵᱟᱨᱭᱟ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ, ᱢᱤᱫ ᱦᱚᱲ ᱪᱤᱛᱟᱹᱨ ᱪᱤᱛᱟᱹᱨ ᱨᱮᱱ ᱢᱚᱰᱮᱞ,ᱥᱩᱜᱚᱱᱫᱷᱟᱵᱟᱭ ᱟᱨ ᱥᱚᱨᱚᱥᱚ ᱨᱮᱱ ᱥᱳᱭᱨᱚ, ᱳᱨᱚᱵᱷᱥᱤ ᱟᱭᱟᱜ ᱯᱳᱭᱞᱳ ᱵᱟᱨ ᱪᱩᱨᱤᱛ ᱨᱮ ᱯᱟᱴᱷ ᱟᱹᱰᱤ ᱱᱟᱯᱟᱭ ᱠᱚ ᱧᱟᱢ ᱞᱮᱫᱟ ᱟᱨ ᱩᱱᱤᱭᱟᱜ ᱯᱟᱴᱷ ᱤᱫᱤ ᱠᱟᱛᱮ ᱩᱭᱦᱟᱹᱨᱤᱭᱟᱹ ᱠᱚ ᱟᱹᱰᱤ ᱱᱟᱯᱟᱭ ᱠᱚ ᱩᱫᱩᱜ ᱞᱮᱫᱟ ᱾ ᱥᱟᱯᱲᱟᱣᱤᱡ ᱰᱮᱱᱤ ᱵᱳᱭᱮᱞ ᱪᱤᱛᱟᱹᱨ ᱨᱮ ᱟᱭᱟᱜ ᱠᱟᱹᱢᱤ ᱛᱮ ᱟᱹᱰᱤ ᱜᱮ ᱮᱥᱮᱨ ᱞᱮᱱᱟ ᱾

2012 ᱥᱟᱹᱦᱤᱛ ᱨᱮ, ᱩᱱᱤ ᱫᱚ ᱵᱳᱭᱟᱯᱚᱛᱤ ᱥᱨᱤᱱᱩ ᱫᱟᱨᱟᱭ ᱛᱮ ᱥᱟᱯᱲᱟᱣ ᱟᱠᱟᱱ ᱢᱤᱫᱴᱟᱝ ᱛᱮᱞᱮᱜᱩ ᱪᱚᱞᱚᱛᱪᱤᱛᱟᱹᱨ ᱫᱟᱢᱢᱩ ᱢᱤᱫᱴᱟᱝ ᱥᱤᱢᱤᱛ ᱜᱞᱟᱢᱟᱨᱥ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤᱭᱟᱜ ᱯᱟᱴᱷ ᱟᱨ ᱪᱚᱞᱚᱛᱪᱤᱛᱟᱹᱨ ᱫᱚ ᱢᱮᱥᱟᱼᱵᱟᱹᱲᱤᱡ ᱜᱟᱞᱚᱪ ᱮ ᱧᱟᱢ ᱞᱮᱫᱟ ᱟᱨ ᱵᱮᱯᱟᱨᱤᱭᱟᱹ ᱞᱮᱠᱟᱛᱮ ᱵᱟᱝ ᱥᱤᱜᱤᱞ ᱞᱮᱱᱟ ᱾ ᱩᱱᱤ ᱮᱱ ᱴᱤ ᱨᱟᱢ ᱨᱟᱣ ᱡᱮᱹᱱᱤᱭᱟᱨ ᱥᱟᱶ ᱮ ᱡᱳᱴᱤᱭ ᱠᱚᱨᱟᱣ ᱞᱮᱫᱟ ᱟᱨ ᱛᱨᱤᱥ ᱥᱟᱶᱛᱮ ᱯᱚᱨᱫᱟ ᱨᱮ ᱦᱟᱹᱴᱤᱧ ᱞᱮᱫᱟᱭ ᱾

2013 ᱥᱟᱹᱦᱤᱛ ᱨᱮ, ᱩᱱᱤ ᱢᱟᱢᱩᱴᱴᱤ ᱫᱟᱞᱤᱯ ᱥᱟᱶᱛᱮ ᱠᱟᱢᱤᱰᱤ ᱪᱚᱞᱚᱛᱪᱤᱛᱟᱹᱨ ᱯᱨᱳᱯᱨᱟᱭᱴᱟᱨᱥ ᱠᱚᱢᱢᱟᱛᱷ ᱟᱨ ᱠᱟᱢᱢᱟᱛᱷ ᱨᱮᱭ ᱯᱟᱴᱷ ᱞᱮᱫᱟ ᱾ ᱵᱷᱟᱨᱚᱛ ᱨᱮᱭᱟᱜ ᱨᱮᱵᱷᱮᱶᱭᱩ ᱥᱟᱨᱵᱷᱤᱥ ᱨᱮ ᱠᱟᱹᱢᱤ ᱠᱟᱱ ᱢᱤᱫ ᱜᱩᱱᱟᱱ ᱠᱷᱤᱥᱴᱟᱱ ᱡᱩᱭᱟᱹᱱ ᱵᱤᱨᱟᱹᱫᱟᱹᱞᱤ ᱥᱩᱨᱮᱠᱷᱟ ᱪᱩᱨᱤᱛ ᱨᱮ ᱩᱱᱤᱭᱟᱜ ᱯᱟᱴᱷ ᱟᱹᱰᱤ ᱱᱟᱯᱟᱭ ᱠᱚ ᱧᱟᱢ ᱞᱮᱫᱟ ᱟᱨ ᱪᱤᱛᱟᱹᱨ ᱦᱚᱸ ᱧᱮᱞ ᱞᱮᱫᱟ ᱾  ᱩᱱᱤ ᱫᱚ ᱧᱩᱛᱩᱢᱟᱱ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣᱤᱡ ᱵᱷᱟᱨᱛᱤᱨᱟᱡᱟ ᱫᱟᱨᱟᱭ ᱛᱮ ᱥᱟᱯᱲᱟᱣ ᱛᱟᱢᱤᱞ ᱪᱚᱞᱚᱛ ᱪᱤᱛᱟᱹᱨ ᱟᱱᱱᱟᱠᱳᱰᱤ ᱨᱮ ᱧᱩᱛᱩᱢᱟᱱ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱡᱩᱫᱤᱦᱚᱸ ᱪᱤᱛᱟᱹᱨ ᱫᱚ ᱵᱟᱝᱼᱵᱟᱹᱲᱤᱡ ᱠᱟᱛᱷᱟ ᱠᱚ ᱧᱟᱢ ᱞᱮᱫᱟ, ᱢᱮᱱᱠᱷᱟᱱ ᱟᱱᱟᱴ ᱨᱮ ᱢᱤᱫ ᱛᱤᱨᱞᱟᱹ ᱪᱩᱨᱤᱛ ᱨᱮ ᱩᱱᱤᱭᱟᱜ ᱯᱟᱴᱷ ᱱᱟᱯᱟᱭ ᱠᱟᱛᱷᱟ ᱠᱚ ᱧᱟᱢ ᱟᱠᱟᱫᱟ ᱾ ᱩᱱᱤ  ᱛᱮᱞᱮᱜᱩ ᱵᱚᱞᱚᱠᱵᱟᱥᱴᱟᱨ ᱵᱨᱤᱱᱫᱟᱵᱚᱱᱚᱢ ᱨᱮᱭᱟᱜ ᱨᱤᱢᱤᱠ ᱵᱨᱤᱱᱫᱟᱵᱷᱟᱱ ᱛᱟᱞᱟᱛᱮ ᱠᱚᱱᱱᱚᱲ ᱨᱮᱭ ᱥᱚᱫᱚᱨ ᱞᱮᱱᱟ ᱾ ᱪᱤᱛᱟᱹᱨ ᱫᱚ ᱮᱛᱚᱦᱚᱵ ᱥᱤᱜᱤᱞᱮ ᱵᱟᱨᱮᱛᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱪᱤᱛᱟᱹᱨ ᱨᱮ ᱩᱱᱤ ᱫᱚ ᱫᱟᱥᱚᱱ ᱥᱟᱶᱛᱮ ᱡᱳᱴ ᱨᱮᱭ ᱯᱟᱴᱷ ᱞᱮᱫᱟ ᱾

2014 ᱥᱟᱹᱦᱤᱛ ᱨᱮ, ᱩᱱᱤ ᱟᱡᱟᱜ ᱛᱮᱥᱟᱨ ᱛᱮᱞᱮᱜᱩ ᱪᱚᱞᱚᱛᱪᱤᱛᱟᱹᱨ ᱵᱨᱟᱫᱟᱨ ᱚᱯᱷ ᱵᱳᱢᱢᱟᱞᱤ ᱨᱮᱭ ᱯᱟᱴᱷ ᱞᱮᱫᱟ, ᱡᱟᱦᱟᱸᱨᱮ ᱩᱱᱤ ᱟᱞᱞᱟᱨᱤ ᱱᱟᱨᱤᱥ  ᱪᱩᱨᱤᱛ ᱨᱮ ᱰᱟᱦᱟᱨ ᱥᱮᱫ ᱴᱚᱢᱵᱚᱭ ᱡᱳᱭᱞᱤ ᱵᱚᱭᱦᱟ ᱞᱚᱠᱤ ᱟᱜ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱪᱤᱛᱟᱹᱨ ᱨᱮ ᱯᱟᱴᱷ ᱟᱠᱟᱫᱟᱭ ᱵᱨᱟᱢᱵᱚᱱᱫᱚᱢ,ᱟᱞᱤ  ᱟᱨ ᱠᱮᱞᱤ ᱰᱳᱨᱡᱤ,ᱱᱟᱜᱤᱱᱤᱰᱩ ᱟᱨ ᱵᱤᱱᱤᱛ ᱠᱩᱢᱟᱨ ᱪᱤᱛᱟᱹᱨ ᱨᱮ ᱩᱱᱤ ᱢᱤᱫᱴᱟᱝ ᱯᱩᱨᱟᱹ ᱚᱠᱛᱚ ᱨᱮᱭᱟᱜ ᱠᱟᱢᱤᱠ ᱪᱩᱨᱤᱛ ᱨᱮᱭ ᱯᱟᱴᱷ ᱟᱠᱟᱫᱟ ᱾

 ᱯᱷᱤᱞᱢᱳᱜᱨᱟᱯᱷᱤ 
ᱪᱚᱞᱚᱛᱪᱤᱛᱟᱹᱨ

ᱴᱮᱞᱤᱵᱷᱤᱡᱚᱱ

ᱥᱮᱨᱢᱟ ᱛᱟᱹᱞᱤᱠᱟ ᱮᱱᱮᱢ ᱯᱟᱹᱨᱥᱤ ᱱᱳᱴᱠᱚ 2017ᱟᱨᱟᱢᱵᱷᱫᱮᱵᱥᱮᱱᱟᱦᱤᱱᱫᱤᱴᱮᱞᱤᱵᱷᱤᱥᱚᱱ ᱨᱮ ᱮᱛᱚᱦᱚᱵ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ